ananddey/assamese-wiki-corpus huggingface dataset:
বাল্য বিবাহ নিৰোধক আইন, ১৯২৯

বাল্য বিবাহ নিৰোধক আইন, ১৯২৯ ২৮ চেপ্তেম্বৰ ১৯২৯ তাৰিখে ভাৰতৰ ইম্পেৰিয়েল বিধান পৰিষদত গৃহীত হয়। এই আইন যোগে বিবাহৰ নিম্নতম বয়স ছোৱালীৰ বাবে ১৪ বছৰ আৰু ল’ৰাৰ বাবে ১৮ বছৰ নিৰ্ধাৰণ কৰা হয়; যিটো পৰৱৰ্তী সময়ত ছোৱালীৰ বাবে ১৮ বছৰ আৰু ল’ৰাৰ বাবে ২১ বছৰলৈ সংশোধিত কৰা হয়। হৰিবিলাস সাৰদাই এই আইনখনৰ পৃষ্ঠপোষকতা কৰা বাবে ই ‘সাৰদা আইন’ নামেৰে বিশেষভাবে পৰিচিত। উত্থাপনৰ ছমাহ পিছতে ১৯৩০ চনৰ ১ এপ্ৰিলত এই আইন কাৰ্যকৰী হয়। ই ভাৰতৰ সামাজিক সংস্কাৰ আন্দোলনৰ ফল। ব্ৰিটিছ কৰ্তৃপক্ষৰ পৰা শক্তিশালী বিৰোধ হোৱা সত্বেও এই বিধেযকখন ভাৰতীয় লোকৰ সংখ্যাগৰিষ্ঠতা থকা ব্ৰিটিছ ভাৰত চৰকাৰৰ দ্বাৰা ই গৃহীত হৈছিল। ব্ৰিটিছ কৰ্তৃপক্ষই এই বিধেয়ক গৃহীত হোৱাৰ ফলত তেওঁলোকৰ অনুগত হিন্দু আৰু মুছলমান সাম্প্ৰদায়িক গোষ্ঠীটোৰ সমৰ্থন হেৰুওৱাৰ ভয় কৰিছিল।

বিধায়িনী প্ৰক্ৰিয়া

ইয়াৰ পূৰ্বে ভাৰতৰ বিধান পৰিষদত সন্মতিৰ বসয় সংক্ৰান্তীয় বিভিন্ন বিধেয়ক উত্থাপন কৰা হৈছিল আৰু সেইবোৰ ব্যৰ্থ হৈছিল। ১৯২৭ চনত হৰবিলাস সাৰদাই কেন্দ্ৰীয় বিধানসভাত হিন্দু শিশু বিবাহ বিধেয়ক দাখিল কৰে। বিশ্বৰ গণমত, সমাজ সংস্কাৰক আৰু মুক্তি যুঁজাৰুসকলৰ হেঁচাত এজ অফ কনচেন্ট কমিটি শীৰ্ষক চেণ্ট্ৰেল প্ৰভিঞ্চৰ গৃহ সদস্য চাৰ মোৰোপণ্ট বিশ্বনাথ যোশীয়ে নেতৃত্ব দিয়া এখন নিৰ্বাচিত কমিটিলৈ বিধেয়কখন প্ৰেৰণ কৰে। কমিটিৰ অন্যান্য সদস্যসকল আছিল আৰ্কট ৰামস্বামী মুডালিয়াৰ, খান বাহাদুৰ মাথুক, মিঞা ইমান বক্স কডু, শ্ৰীমতী অ’. ব্ৰেইৰী বিদন, ৰামেশ্বৰ নেহৰু, সত্যেন্দ্ৰ চন্দ্ৰ মিত্ৰ, ঠাকুৰ দাস ভাৰ্গৱ, মৌলৱী মহম্মদ যাকুব, মিঞা চাৰ মহম্মদ শাহ নৱাজ। সচিবৰ দায়িত্ব পালন কৰিছিল এ.ডি. সাগানে-ই।

অল ইণ্ডিয়া ৱ’মেন কনফাৰেঞ্চ, ৱ’মেনছ্ ইণ্ডিয়ান এছোচিয়েচন আৰু নেচনেল কাউঞ্চিল ৱ’মেন ইন ইণ্ডিয়াই তেওঁলোকৰ সদস্যসকলৰ জৰিয়তে বিবাহৰ বসয় বৃদ্ধি আৰু সন্মতি সংক্ৰান্তত যোশী কমিটিৰ সন্মুখত যুক্তি প্ৰদৰ্শন কৰে। আনকি মুছলমান মহিলাসকলে, উলেমাসকলৰ বিৰোধৰ সন্মুখীন হ’ব বুলি জানিও বিবাহৰ বয়স বৃদ্ধিৰ সপক্ষে নিজৰ মতামত দাঙি ধৰিছিল। ১৯২৯ চনৰ ২০ জুনত যোশী কমিটিয়ে প্ৰতিবেদন দাখিল কৰে আৰু ই ইম্পেৰিয়েল বিধান পৰিষদত একে বছৰৰে ২৮ চেপ্তেম্বৰত গৃহীত হয়। ১৯৩০ চনৰ ১ এপ্ৰিলৰ পৰা ই সমগ্ৰ ব্ৰিটিছ ভাৰততে বলবৎ হয়। এই আইনে সকলো সম্প্ৰদায়ৰে ছোৱালী আৰু ল’ৰাৰ নূন্যতম বিবাহৰ বয়স ক্ৰমে ১৪ আৰু ১৮ বছৰত নিৰ্ধাৰণ কৰে। মতিলাল নেহৰু আদিৰ দৰে সংস্কাৰপন্থী ৰাজনৈতিক নেতাসকলক মহিলা সংগঠিনবোৰে লগ ধৰি বিলখনৰ সমৰ্থন কৰিবলৈ হেচা দিছিল। দ্য অল ইণ্ডিয়া ৱ’মেনছ্ এচোচিয়েচন-এ ৰাজনৈতিক নেতাসকলৰ সমৰ্থন আদায় কৰিবলৈ প্লেকাৰ্ড প্ৰদৰ্শন কৰিছিল আৰু ‘যদি তোমালোকে সাৰদা বিলৰ সমৰ্থন নকৰা, তেন্তে বিশ্বই তোমালোকক হাঁহিব’ জাতীয় শ্লোগান দিছিল। গান্ধীয়েও তেওঁৰ বক্তৃতাত বাল্য বিবাহৰ অপকাৰিতাসমূহৰ বিষয়ে বক্তব্য দাঙি ধৰিছিল। বিলখনৰ বিজয়ৰ ক্ষেত্ৰত মহিলা সংগঠনবোৰক কৃতিত্ব দিব পাৰি, যিয়ে এই কাৰ্য আধুনিকতাৰ প্ৰতিশ্ৰুতি ৰূপে উপস্থাপন কৰিছিল।

তথ্য উৎস

বাহ্যিক সংযোগ

The Child Marriage Restraint Act, 1929
শ্ৰেণী:ভাৰতৰ আইন
শ্ৰেণী:বিবাহ
বিষ্ণুপ্ৰিয়া মণিপুৰী ভাষা

বিষ্ণুপ্ৰিয়া মণিপুৰী ভাষা এটা ইণ্ডো-আৰ্য ভাষা। ভাৰতৰ মূলতঃ অসম, ত্ৰিপুৰা, মণিপুৰ আদি ৰাজ্য, বাংলাদেশৰ চিলেট অঞ্চল, ম্যানমাৰ আদি দেশত এই ভাষাটো প্ৰচলিত। বিষ্ণুপ্ৰিয়া মনিপুৰী লোকসকলে নিজৰ ভাষাক ইমাৰ ঠাৰ বা মাতৃভাষা বোলে। এই ভাষা লিখিবৰ বাবে অসমীয়া-বঙালী লিপিৰ ব্যৱহাৰ কৰা হয়। বিষ্ণুপ্ৰিয়া মণিপুৰীত বঙালী 'ব়' আৰু অসমীয়া 'ৱ' ব্যৱহাৰ কৰা হয়।

বিষ্ণুপ্ৰিয়া মণিপুৰী ভাষাত অন্যান্য ভাষাৰ প্ৰভাৱ

তৎসম শব্দ প্ৰায় ১০,০০০
হিন্দী, বঙালী আৰু অসমীয়া শব্দ প্ৰায় ৮,০০০
মণিপুৰী শব্দ প্ৰায় ৪,০০০
তৎভব শব্দ প্ৰায় ২,০০০
আৰবী-পাৰ্চী শব্দ প্ৰায় ২,০০০
ইংৰাজী শব্দ প্ৰায় ২,০০০
দেশী শব্দ প্ৰায় ২,০০০
অৰ্ধ-তৎসম প্ৰায় ১,৫০০

উল্লেখযোগ্য সাহিত্যিক

ভাৰতৰ
অধ্যাপক ব্ৰজেন্দ্ৰ কুমাৰ সিংহ - বঙালী আৰু বিষ্ণুপ্ৰিয়া মণিপুৰী।
ড॰ কালি প্ৰসাদ সিংহ - সংস্কৃত আৰু বিষ্ণুপ্ৰিয়া মণিপুৰী।
বৰুণ কুমাৰ সিংহ -ইংৰাজী আৰু বিষ্ণুপ্ৰিয়া মণিপুৰী।
দিল্স লক্ষ্মীন্দ্ৰ কুমাৰ সিংহ - অসমীয়া আৰু বিষ্ণুপ্ৰিয়া মণিপুৰী।
দিল্স দেবজ্যোতি সিংহ - ইংৰাজী, অসমীয়া আৰু বিষ্ণুপ্ৰিয়া মণিপুৰী।
বাংলাদেশৰ
শুভাশিস সমীৰ - বঙালী আৰু বিষ্ণুপ্ৰিয়া মণিপুৰী।
অধ্যাপক ৰনজিত সিংহ - বঙালী আৰু বিষ্ণুপ্ৰিয়া মণিপুৰী।
অসীম কুমাৰ সিংহ - ইংৰাজী, বঙালী আৰু বিষ্ণুপ্ৰিয়া মণিপুৰী।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ভাষা
শ্ৰেণী:ভাষা
শ্ৰেণী:অসমৰ ভাষা আৰু লিপি
শ্ৰেণী:পোখালি (ভাষা)
শ্ৰেণী:মণিপুৰ
শ্ৰেণী:বাংলাদেশৰ ভাষা
এলিছ মান

এলিছ মান (জন্মনাম: বাৰ্নেট; ১৭৯১–১৮৬৫) লিডছত জন্মগ্ৰহণ কৰা এগৰাকী উগ্ৰপন্থী আৰু প্ৰকাশক আছিল।
সশস্ত্ৰ বিদ্ৰোহত জড়িত থকাৰ সন্দেহত স্বামীক গ্ৰেপ্তাৰ কৰাৰ লগতে প্ৰয়োজনীয় কৰ নিদিয়াকৈ বাতৰি কাকত বিক্ৰী কৰাৰ অপৰাধত এসপ্তাহ আৰু ছমাহৰ কাৰাদণ্ড ভুগিছিল।

জীৱনী

১৭৯১ চনত লিডছৰ হান্সলেট লেনত জন্মগ্ৰহণ কৰিছিল এলিছ বাৰ্নেটে। ১৮০৭ চনত ১৬ বছৰ বয়সত, তেওঁ ৱেষ্ট ৰাইডিঙৰ এজন বিশিষ্ট ৰাজনৈতিক কৰ্মী আৰু কিতাপ বিক্ৰেতা জেমছ মানক বিয়া কৰায়। লিডছ ইনটেলিজেন্সাৰৰ মতে ব্ৰিগেটত থকা জেমছ আৰু এলিছৰ কিতাপৰ দোকানখন "এই চহৰখনৰ দেশদ্ৰোহৰ মুখ্য কাৰ্যালয়" যেন লাগিছিল। ১৮৩২ চনৰ ৪ আগষ্টত কলেৰা ৰোগত আক্ৰান্ত হৈ জেমছ মানৰ মৃত্যু হয় আৰু এলিছ বিধৱা হৈ পৰে আৰু ৯টা সন্তান থাকে। তেওঁ কিতাপ বিক্ৰী কৰি থাকিল আৰু ব্যৱসায়ত ছপাশালৰ সংযোজন কৰিলে। তেওঁ আন্দোলনকাৰী ৰিচাৰ্ড কাৰ্লাইলৰ ৰচনা, উগ্ৰপন্থী ৰিচাৰ্ড অষ্টলাৰ আৰু উইলিয়াম ৰাইডাৰৰ

১৮৪৮ চনত তেওঁ আৰু উইলিয়াম ষ্ট্ৰেঞ্জে মানৰ ব্লেক বুক অৱ দ্য ব্ৰিটিছ এৰিষ্ট'ক্ৰেচি প্ৰকাশ কৰি আছিল আৰু তেওঁ হয়তো ইয়াৰ সংকলনকাৰী আছিল।

ৰাজনীতি

১৮১৭ চনত মানৰ স্বামীক সশস্ত্ৰ পেণ্ট্ৰিচৰ উত্থানৰ সৈতে জড়িত বুলি অনুমান কৰাৰ বাবে গ্ৰেপ্তাৰ কৰা হয় যাৰ ফলত কেইবাজনো লোকক মৃত্যুদণ্ড দিয়া হয়। কোনো আনুষ্ঠানিক অভিযোগ নকৰাকৈয়ে তেওঁৰ স্বামীক মুকলি কৰি দিয়া হয়। ধন পৰিশোধ নকৰাত তেওঁলোক দুয়োকে ইয়ৰ্ক দুৰ্গত ছমাহৰ বাবে কাৰাদণ্ডিত কৰা হয়। বিচাৰত মানে কিতাপ বিক্ৰী বন্ধ কৰিলে হ্ৰাস কৰা জৰিমনা দিবলৈ আৰু কাৰাগাৰৰপৰা পলায়ন কৰিবলৈ অস্বীকাৰ কৰে আৰু কয় যে তেওঁৰ "পৰিয়াল ৰক্ষণাবেক্ষণৰ আন কোনো উপায় নাই।"

মান ৰেডিকেল প্ৰিণ্টাৰ আৰু কিতাপ বিক্ৰেতাৰ নেটৱৰ্কৰ অন্তৰ্গত আছিল, বিশেষকৈ মানচেষ্টাৰৰ এবেল হেইউড আৰু লণ্ডনৰ উইলিয়াম ষ্ট্ৰেঞ্জ। এলিছ লুডাইট আৰু চাৰ্টিষ্ট আন্দোলনৰ সৈতে জড়িত আছিল,

তথ্যসূত্ৰ

শ্ৰেণী:প্ৰকাশক
সাধিকা ৰন্ধাৱা

সাধিকা ৰন্ধাৱা, যাক কেৱল সাধিকা নামেও জনা যায়, এগৰাকী ভাৰতীয় অভিনেত্ৰী। তেওঁ প্ৰধানকৈ হিন্দী ভাষাৰ বলীউড ছবিত অভিনয় কৰিছে আৰু লগতে তামিল, তেলুগু, পঞ্জাবী, গুজৰাটী, মাৰাঠী আৰু ভোজপুৰী ভাষাৰ ছবিতো কাম কৰিছে।

সাধিকাই ১৯৯৫ চনত সনম হৰজাই ছবিৰ জৰিয়তে আত্মপ্ৰকাশ কৰে। তাৰ পিছত তেওঁ ১৯৯৭ চনত সাৱান কুমাৰৰ সালমা পে দিল আ গয়া ছবিত আয়ুব খানেৰ বিপৰীতে অভিনয় কৰে। সাধিকাই হপ্তা বসুলি, সুছৱাগতম, অব কে বাৰস, পিয়াছা, টু অক্টোবৰ, কাশ আপ হামাৰে হোটে, চিকাৰ, বুলেট: এক ধামাকা আৰু আগৰ আদি বহু ছবিত অভিনয় কৰিছে। ২০১০ৰ পৰা তেওঁ নায়িকা-কেন্দ্ৰিক ছবিসমূহত মুখ্য চৰিত্ৰত অভিনয় কৰিছে, যেনে পঞ্জাবী ছবি সিমৰণ আৰু হিন্দী ছবি ৰিৱাজ, চাঁদ কে পাৰে আৰু ভানৱৰী কা জাল।

চলচ্চিত্ৰ তালিকা

ও অম্মায়ী ক্ৰাইম ষ্ট'ৰি (২০২১) (তেলুগু)
সত্য সাই বাবা (২০২১) (হিন্দী, তেলুগু, আৰু মাৰাঠী)
অন্থোনি ছায়া (২০১৬)
ভানৱৰী কা জাল (২০১৪)
মাই ফ্ৰেণ্ড গণেশা ৪ (২০১৩)
ৱেইক আপ ইণ্ডিয়া (২০১৩) - অতিথি উপস্থিতি
সাঁৱৰিয়া (২০১৩)
চাঁদ কে পাৰে (২০১২)
ৰিৱাজ (২০১১)
ব্লেক এণ্ড ৱাইট ফেক্ট (২০১১)
সাই এক প্ৰেৰণা (২০১১)
সাত সহেলিয়া (২০১০) (ভোজপুৰী) - অতিথি উপস্থিতি
চঁন্দু কি চামেলি (২০১০) (ভোজপুৰী)
ধৰ্মাত্মা (২০১০) (ভোজপুৰী)
ছৰিয়া, থাৱাৰা (২০১০) (তামিল)
আণ্টি আঙ্কল নন্দগোপাল (২০১০) (তেলুগু)
ছিমৰণ (২০১০) (পাঞ্জাবী)
মেৰী পাৰোছান (২০০৯)
ছু ল আৰজিয়া হামাৰ (২০০৯) (ভোজপুৰী)
বৃজৱা (২০০৯) (ভোজপুৰী)
ধৰ্ম বীৰ (২০০৮) (ভোজপুৰী)
ফিৰ তৌবা তৌবা (২০০৮) – ৰুবিনা
আগাৰ (২০০৭)
লাভ ইন ইণ্ডিয়া (২০০৭)
খল্লাস: বিগিনিং অৱ দ্য এণ্ড (২০০৭) - অতিথি উপস্থিতি
জনম জনম কে সাথ (২০০৭) (ভোজপুৰী) - অতিথি উপস্থিতি
পাণ্ডৱ (২০০৭) (ভোজপুৰী)
পূৰব: মেন ফ্ৰম দ্য ইষ্ট (২০০৭) (ভোজপুৰী)
পিয়াৰ কে বন্ধন (২০০৬) (ভোজপুৰী)
মনোৰঞ্জন (২০০৬) - অতিথি উপস্থিতি
মডেল: দ্য বিউটি (২০০৫)
ধমকী: দ্য এক্সৰচন (২০০৫)
বুলেট: এক ধামকা (২০০৫) – সাধিকা
শিকাৰ (২০০৪) – কাম্যা
২ অক্টোবৰ (২০০৩)
কাশ আপ হামাৰে হোতে (২০০৩) – চিমোন
সত্তা (২০০৩) – অতিথি উপস্থিতি
খাজুৰাহো: দ্য ডিভাইন টেম্পল (২০০২) (হিন্দী, তামিল)
পিয়াছা (২০০২) – সুমন
কাবু (২০০২)
অব কে বৰস (২০০২)
সবচে বড়া বেইমান (২০০০)
গোপ্পিণ্টি আল্লুদু (২০০০) (তেলুগু)
চূচোদ্দাম ৰাণ্ডি (২০০০) (তেলুগু) - অতিথি উপস্থিতি
দালদু চোৰায়ু ধীৰে ধীৰে (২০০০) – ৰাধা (গুজৰাটি)
যামজাতকুদু (১৯৯৯) – পোথানা (তেলুগু)
মাদাৰ (১৯৯৯) - অতিথি উপস্থিতি
হপ্তা বসুলি (১৯৯৮) – ৰাধা
সুস্বাগতম (১৯৯৮) (তেলুগু)
সম্ভৱম (১৯৯৮) – শৰিশা (মালয়ালম)
ছলমা পে দিল আ গয়া (১৯৯৭)
হেল্লো আই লাভ ইউ (১৯৯৭) – ৰাজা হামচা (তেলুগু)
সনম হৰজাই (১৯৯৫)

টেলিভিছন অনুষ্ঠান

কৰিশ্মা: দ্য মিৰাকলছ অৱ ডেষ্টিনি (২০০৩ - ২০০৪) - সাধিকা
চন্দ্ৰমুখী (২০০৭) - চন্দ্ৰমুখী (মূল চৰিত্ৰ)
হামাৰী বহু তুলসী (২০০৭ - ২০০৮) - অনামিকা/তুলসী (মূল চৰিত্ৰ)
এক দিন অচানক (২০০৯) - ৰীমা ৰয় (মূল চৰিত্ৰ)
পানাহ (২০০৯)
শোভা সোমনাথ কী (২০১২) - ইন্দুমতী
জনমো কা বন্ধন (২০১৪ - ২০১৫)

বাহ্যিক সংযোগ

Saadhika Success Mantra

তথ্যসূত্ৰ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:গুজৰাটী চলচ্চিত্ৰৰ অভিনেত্ৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
গাৰাডি

গাৰাডি হৈছে পুডুচেৰীৰ এক পৰম্পৰাগত লোক-নৃত্য৷
গাৰাডি নৃত্য পৌৰাণিক কাহিনীৰ আধাৰত সৃষ্টি হৈছে৷ এই নৃত্যৰ বাবে পাঁচৰ পৰা আঠ ঘণ্টা সময় লাগে৷ বছৰৰ সকলো উৎসৱ-পাৰ্বনত এই নৃত্য প্ৰদৰ্শন কৰা হয়৷

পুডুচেৰীৰ এই গাৰাডী নৃত্য ৰামায়ণৰ কালৰ পৰাই উৎপত্তি হৈছে বুলি কোৱা হয়৷ ৰাৱণৰ ওপৰত ৰামৰ বিজয় উদযাপনৰ বাবে বানৰ সৈন্যই এই নৃত্য প্ৰদৰ্শন কৰিছিল। ইয়াক প্ৰধানকৈ ভগৱান বিষ্ণুৰ ৰথ যাত্ৰাৰ সময়ত পৰিৱেশন কৰা হয়। প্ৰতি নিশা পাঁচৰ পৰা আঠ ঘণ্টা ধৰি এই নৃত্য চলি থাকে। এই নৃত্যৰ স্বকীয় বৈশিষ্ট্য হ’ল লোহাৰ আঙঠি, যাক অঞ্জলি বুলি কোৱা হয়, যিবোৰ নৃত্যশিল্পীসকলে প্ৰতিখন ভৰিত দহটাকৈ পিন্ধি লয়। নৃত্যশিল্পীসকলে নৃত্যৰ তালে তালে কৰা পদচালনাৰ লগে লগে আঙঠিবোৰে শ্ৰুতিমধুৰ ধ্বনিৰ সৃষ্টি কৰে। নৃত্যশিল্পীসকলে হাতত একোখন নিচান লৈ ফুৰে আৰু ৰোমাডোলু নামৰ দুটা প্ৰকাণ্ড ঢোলৰ তালত নৃত্য কৰে। ঢোলটো অৰ্ধগোলাকাৰ আৰু ইয়াৰ ব্যাস প্ৰায় আঠ ফুট।

তথ্য সূত্ৰ

শ্ৰেণী:লোক-নৃত্য
মৃত্যু

মৃত্যু হৈছে এনে এটা অৱস্থা য'ত এটা জীৱৰ সকলো জৈৱিক ক্ৰিয়া বন্ধ হৈ যায়। বৰ্দ্ধিত বয়স, চিকাৰ, অপুষ্টি, ৰোগ, আত্মহত্যা, হত্যা, আকাল, জলাভাৱ, আৰু দুৰ্ঘটনা অন্য আঘাত যাৰ বাবে চূড়ান্ত আভ্যন্তৰিণ ক্ষতি আদিৰ বাবে জীৱৰ মৃত্যু হ'ব পাৰে। মৃত্যুৰ ঠিক পিছৰে পৰা জীৱদেহ পচিবলৈ আৰম্ভ কৰে। মৃত্যুক সাধাৰণতে দূখজনক বা বেয়া ঘটনা বুলি বিবেচনা কৰা হয়, কাৰণ মৃত্যুৰ পিছত মৃতক জনৰ লগত থকা সকলো আবেগিক বান্ধোনৰ অন্ত পৰে, বা মৃত্যুৰ ভয়, নেক্ৰ'ফ'বিয়া, দূঃচিন্তা, দূখ, শোক, আবেগিক বেদনা, অৱসাদ, সহানুভূতি, দয়া, নিঃসংগতা, বা নিৰুদ্দেশ।

উদ্ধৃতি

মৃত্যুক বিচাৰি নুফুৰিবা৷ মৃত্যুৱে নিজে তোমাক বিচাৰি উলিয়াব, কিন্তু বিচাৰিবলৈ চেষ্টা কৰা সেই পথ, যিটো পথে মৃত্যুৰ পিছতো তোমাক জীৱনৰ পূৰ্ণতা দিব৷ ( ডাগ হোমাৰশ্বিল্ড)
মৃত্যু কেতিয়াবা দান, কেতিয়াবা শান্তি আৰু কেতিয়াবা দুৰ্ভাগ্য হৈ আহে৷ (ছেনেকা)
আন সকলো কথাৰ দৰে মৃত্যুও এক শিল্প৷ (ছিলভিয়া প্লাথ)
জীৱনটোক মই ইমান ভালপাওঁ যে, মৃত্যুৰ কথা মনলৈ আহিলেই মনটো বিষাদত ভাৰাক্ৰান্ত হৈ পৰে৷ (হোমেন বৰগোহাঞি)
এতিয়া মোৰ যোৱাৰ সময় আহি পাইছে৷ মই যাও মৰিবলৈ, তোমালোক যাবা জীয়াই থাকিবলৈ৷ কোনটো বেছি ভাল সেই কথা জানে একমাত্ৰ ঈশ্বৰেহে৷ (ছক্ৰেটিছ)
এই সুন্দৰ ভুৱনত মই কেতিয়াও মৰিবলৈ নিবিচাৰোঁ, মই সদায় জীয়াই থাকিবলৈ বিচাৰোঁ মানুহৰ মাজত৷ (লক্ষ্যধৰ চৌধুৰী)
মৃত্যুওতো এটা শিল্প, জীৱনৰ কঠিন শিলত কটা এক নিৰ্লোভ ভাস্কৰ্য৷ (হীৰেন ভট্টাচাৰ্য)

তথ্য সূত্ৰ

শ্ৰেণী:বিষয়বস্তু
বিদ্যুৎ

বিদ্যুৎ হৈছে শক্তিৰ এটি প্ৰকাৰ বা ৰূপ। বিদ্যুতক ভিন্ন ধৰণৰ শক্তিলৈ ৰূপান্তৰিত কৰিব পৰাৰ লগতে আন ভিন্ন প্ৰকাৰৰ শক্তিৰ পৰা বিদ্যুৎ পাব পৰা যায়। পদাৰ্থৰ পাৰমাণৱিক গঠনত যি ঋণাত্মক আধান বিশিষ্ট ইলেক্ট্ৰন আছে, সেইবোৰক বিভিন্ন উপায়েৰে উত্তেজিত কৰিলে বা সেইবোৰৰ সংখ্যাৰ পৰিবৰ্তন ঘটালে বিদ্যুৎ শক্তিৰ উদ্ভৱ হয়।

প্ৰকাৰ

বিদ্যুৎ শক্তিক বিশেষ ব্যৱস্থাৰে কোনো পদাৰ্থৰ মাজত স্থিৰভাৱে ৰাখিলে তাক স্থিৰ বিদ্যুৎ বুলি জনা যায়। যেতিয়া ইয়াক কোনো বিদ্যুৎ পৰিবাহী ধাতৱ তাৰৰ মাধ্যমেৰে প্ৰবাহিত কৰা হ্য়্, তেতিয়া তাক চল বিদ্যুৎ বোলে। ব্যৱহাৰিক ক্ষেত্ৰত চল বিদ্যুতৰহে প্ৰয়োগ অধিক সেইবাবেই বিদ্যুৎ বুলিলে সাধাৰণতে চল বিদ্যুতকে জনা যায়। আনহাতেদি চল বিদ্যুৎ দুই প্ৰকাৰৰ - পোনপটীয়া বিদ্যুৎ (ডি.চি.) আৰু পৰিবৰ্ত্তনশীল বিদ্যুৎ (এ.চি.)।
]] হৈছে বিদ্যুৎ শক্তিৰ অন্যতম নাটকীয় বহিঃ প্ৰকাশ

ইতিহাস

১৯শ শতিকাৰ পৰাই বিদ্যুৎ বৈজ্ঞানিক সমাজৰ আকৰ্ষণৰ কেন্দ্ৰবিন্দু হৈ আহিছে। ভাৰ্শ্বৰিয়াম (এবিধ যন্ত্ৰ যি স্থৈতিকভাৱে আধানিত বস্তুৰ উপস্থিতি ধৰা পেলাই ) উদ্ভাৱন কৰা ৱিলিয়াম জিলবাৰ্টক বিশ্বৰ প্ৰথমজন বৈদ্যুতিক অভিযন্তা হিচাপে গণ্য কৰা হয়। চুম্বকত্ব আৰু স্থিৰ-বিদ্যুতৰ মাজত পাৰ্থক্য দাঙি ধৰা তেৱেই হৈছে প্ৰথমজন ব্যক্তি। ১৭৭৫ চনত এলেছেন্দ্ৰ' ভ'ল্টাই ইলেক্ট্ৰ'ফ'ৰাচ (স্থিৰ আধান উতপাদন কৰা এবিধ যন্ত্ৰ) উদ্ভাৱন কৰে আৰু ১৮০০ চনত ভ'ল্টাই ভ'ল্টায়িক পাইল উদ্ভাৱন কৰে যি বৈদ্যুতিক বেটাৰীৰ উত্তৰসূৰী আছিল।

তথ্য সংগ্ৰহ

*
জয় চিয়া ৰাম

জয় চিয়া ৰাম (বা জয় সিয়াৰাম) এক হিন্দী অভিব্যক্তি, যাৰ অনুবাদ হৈছে "সীতা আৰু ৰামৰ বিজয়"। চিয়া বা সিয়া সীতাৰ নামৰ এটা আঞ্চলিক ৰূপ। সমাজবিজ্ঞানী জন ব্ৰেমেনে কয় যে, ইয়াক "আদি কালৰে পৰা গ্ৰাম্য অঞ্চলত আদৰণি জনোৱাৰ অভিবাদন" হিচাপে ব্যৱহাৰ কৰা হৈছিল।

ব্যৱহাৰ

প্ৰাৰ্থনাত

ৰাম আৰু সীতাক পূজা কৰোঁতে জয় চিয়া ৰাম ব্যৱহাৰ কৰা হয়। ৰামায়ণ, ৰামচৰিতমানস, বিশেষকৈ সুন্দৰাকাণ্ডৰ আবৃত্তিৰ সময়ত ইয়াক প্ৰায়ে ব্যৱহাৰ কৰা হয়। জয় চিয়া ৰাম শীৰ্ষক বহুতো ভক্তিমূলক গীত জগজিৎ সিং, মহম্মদ ৰফি আদি গায়কে গাইছে। বিভিন্ন আঞ্চলিক ভাষাত একেধৰণৰ গীত গোৱা হৈছে। ধৰ্মীয় স্থান আৰু সমাৱেশ যেনে কুম্ভমেলাত জয় চিয়া-ৰামৰ গীত অতি সাধাৰণ।

ৰাজনীতিত

২০২০ চনৰ ৫ আগষ্টত প্ৰধানমন্ত্ৰী নৰেন্দ্ৰ মোদীয়ে জয় চিয়া ৰামৰ সৈতে ৰাম মন্দিৰৰ ভূমি পূজন অনুষ্ঠানৰ ভাষণ আৰম্ভ কৰে। তেওঁ উপস্থিতসকলক জয় চিয়া ৰাম ধ্বনি দিবলৈও আহ্বান জনায়। মোদীয়ে লগতে কয়, "জয় চিয়া ৰামৰ আহ্বান আজি কেৱল ভগৱান ৰাম নগৰতে নহয়, সমগ্ৰ বিশ্বতে প্ৰতিধ্বনিত হৈছে। এই পুণ্য অনুষ্ঠানত এই জাতিৰ সকলো নাগৰিক, সমগ্ৰ বিশ্বৰ ভাৰতীয় প্ৰব্ৰজনকাৰী আৰু ভগৱান ৰামৰ সকলো ভক্তৰ প্ৰতি মই কৃতজ্ঞতা প্ৰকাশ কৰিছোঁ।"

প্ৰিয়ংকা গান্ধীয়েও ৪ আগষ্ট ২০২০ তাৰিখে ৰাম মন্দিৰৰ সৈতে জড়িত এটা টুইটত এই অভিব্যক্তি ব্যৱহাৰ কৰিছিল।

ব্ৰিটিছ প্ৰধানমন্ত্ৰী ঋষি চুনাকয়েও ২০২৩ চনৰ এটা অনুষ্ঠানত এই বাক্যাংশ ব্যৱহাৰ কৰিছিল, যেতিয়া তেওঁ নিজৰ হিন্দু বিশ্বাসৰ কথা কৈছিল।

অন্যান্য ব্যৱহাৰ

পাঞ্জাবী লোকগীত "আজিৰ পত্নীৰ প্ৰত্যাশা"ৰ প্ৰতিটো স্তৱক জয় চিয়া ৰাম, জয় জয় চিয়া ৰাম শাৰীটোৰে আৰম্ভ হয়। ১৯৯০ চনত জয়পুৰত দাঙ্গাৰ সময়ত এই বাক্যাংশটো হিন্দু বুলি বুজাবলৈ ব্যৱহাৰ কৰা হৈছিল।

তথ্যসূত্ৰ

শ্ৰেণী:সংস্কাৰ
শ্ৰেণী:হিন্দু ধৰ্মীয় প্ৰথা
শলগুৰি সত্ৰ

শ্ৰীশ্ৰী আইভেটি শলগুৰি সত্ৰ হ'ল মহাপুৰুষ শ্ৰীমন্ত শংকৰদেৱৰ জন্মস্থান বটদ্ৰৱা থানৰ নিকটৱৰ্তী তথা দক্ষিণ পূব দিশত অৱস্থিত এখন সত্ৰ। এইখন সত্ৰ গুৰুজনাৰ নাতি বোৱাৰী আই কনকলতাই স্থাপন কৰিছিল।

শলগুৰি সত্ৰৰ বিভিন্ন ঠালসমূহ

আইভেটি ন সত্ৰ

কনকলতা বা লক্ষ্মী আয়ে বৰদোৱা থান আৱিষ্কাৰ কৰিবৰ মানসেৰে‍ ভকত সহ আহি​ যি‍ ঠাইত ৰৈছিলহি‍ সেই ঠাইক আইভেটি বা লক্ষ্মী আই থান বোলে। ​ দুজোপা বেলগছ সহ ভেটি এতিয়াও আছে। ভেটিটিত এটি কীৰ্তনঘৰ আছে আৰু ভক্তসকলে দৈনিক নাম-প্ৰসঙ্গ কৰে‍। থানখন ন সত্ৰই চলায়।

অনন্ত আতাৰ পৰি‍নাতি হৰি‍চৰণ সৰুহিছাৰ অধিকাৰ হয়। তেৰাৰ পুত্ৰ শশধৰ আতা আইভেটিত আছিল। উত্তৰ কালত শশধৰদেৱে‍ আইভেটিত এখন নতুনকৈ সত্ৰ পাতে। এই সত্ৰখনকে‍ আইভেটি ন সত্ৰ বোলে। চন্দ্ৰকান্ত সিংহই হেনো শশধৰ আতাত শৰণ লৈছিল। আৰু এই সূত্ৰতে ৰজাৰপৰা বাৰ কুৰি‍ পূৰা ভূমি লাভ কৰে। ইয়াৰ উপৰি শশধৰ আতাৰ​​ ককাক সৰু হিছাৰ অধিকাৰ লক্ষ্মীকান্তই গৌৰনাথ সিংহৰপৰা প্ৰায় চৈধ্য শ বিঘা নিষ্কৰ ভূমি পাইছিল। এই নিষ্কৰ ভূমি বৰ্তমান নিষ্পিখেৰাজত পৰিণত হৈছে আৰু ন সত্ৰৰ অধিকাৰসকলে সত্ৰৰ নামত ভোগ কৰে।

শুকদল শলগুৰি‍ সত্ৰ (বৰবৰী)

অনন্তৰায় আতা পুৰুষৰ দ্বিতীয় ভাৰ্যাৰ দ্বিতীয় পুত্ৰ হৰি ৰায় উজনিৰপৰা বৰদোৱালৈ‍ আহে। এওঁ পণ্ডিত আছিল, ভাগৱত ব্যাখ্যা কৰি‍সকলকে মুহিছিল দেখি এওঁক ভাগৱতী​ আতা বুলিছিল। ৰাজেশ্বৰ সিংহই এওঁৰ ভাগৱত ব্যাখ্যা শুনি পৰম পৰিতুষ্টি‍ হৈ বৰদোৱাৰ ওচৰৰ শুকদলত বহুত মাটি দান কৰে। এৱেঁই শুকদল সত্ৰৰ প্ৰতিষ্ঠাতা। ইংৰাজ আমোলত ফলি দেখুৱাব নোৱৰাত কেৱল ১০৫ বিঘা মাটি সত্ৰৰ নামত থাকে। ৰাজেশ্বৰ সিংহই দিয়া সমস্ত মাটি এতিয়া নাই।

শুকদল শলগুৰি‍ সত্ৰ (সৰু-বৰী)

হৰিৰায়ৰ তিনি পুত্ৰ-- প্ৰদ্যুম্ন, সুদ্যুম্ন আৰু ইন্দ্ৰদ্যুম্ন। প্ৰদ্যুম্ন শুকদল (বৰবৰিৰ) অধিকাৰ হয় আৰু সুদ্যুম্নই সৰু-বৰিত সত্ৰ পাতে।

ইটাকুলি সত্ৰ

এই সত্ৰ হৰি‍ৰায়ৰ পুত্ৰ ইন্দ্ৰদ্যুম্নই পাতে। সত্ৰৰ অৱস্থা ভাল নহয়। বৰ্তমান সত্ৰৰ গয়াকী পেহীয়েকৰ মঠৰবৰীয়া গোসাঁয়ে বিয়া কৰায়। মঠীয়া গোসাঁই আৰু ভকতসকলে সত্ৰখন চলাইছে।

তথ্যসূত্ৰ

শ্ৰেণী:সত্ৰ
বিকাশ সজাগতা-বিশ্লেষণ আৰু শিক্ষা-সংস্কাৰ

বিকাশ সজাগতা-বিশ্লেষণ আৰু শিক্ষা-সংস্কাৰ হৈছে মংগলদৈ মহাবিদ্যালয়ৰ প্ৰাক্তন অধ্যক্ষ প্ৰবোধ চন্দ্ৰ গোস্বামীৰ দ্বাৰা ৰচিত গ্ৰন্থ৷ এই গ্ৰন্থখন বাণী প্ৰকাশ প্ৰাইভেট লিমিটেডে ১৯৯৪ চনত প্ৰকাশ কৰে৷

উদ্ধৃতিসমূহ

গতিশীলতা আৰু সমন্বয়ৰ যোগেদিহে সম্ভৱ বিকাশ, বিকাশৰ ফলতহে হয় আত্মোপলব্ধি আৰু আত্মোপলব্ধিৰ মাজতহে আছে জীৱনৰ লক্ষ্য আৰু কৰ্মৰো সমাপ্তিহীন সমাপ্তি।
অভাৱ সজাগতাৰ ফল স্বৰপে যি জটিল সমাজ অপৰিহাৰ্য হৈ পৰিছে, তাত শান্তি আৰু শৃংখলাৰে বাস কৰিবলৈ আৰু তাৰ প্ৰতিযোগিতাৰ মাজত তিষ্ঠি থাকিবলৈ হ’লে ব্যক্তি কিছুমান বিশেষ মনোবৃত্তি, নৈতিকতা আৰু কাৰ্যদক্ষতা সম্পন্ন হ’ব লাগিব। এইবোৰ অৰ্জনৰ ব্যৱস্থা শিক্ষানুষ্ঠানবোৰত থকা উচিত।
সাধাৰণ জ্ঞানৰ মূল বস্তু হৈছে সমাজত চাৰিওফালে কি ঘটিছে, সমাজ কি দৰে চলিছে ইত্যাদিৰ প্ৰতি সচেতনতা আৰু সেই অৰ্থে সংবাদ পত্ৰ বা অন্যান্য মূল পুস্তক (reference books) পঢ়াৰ আগ্ৰহ আৰু অভ্যাস। এনে সচেতনতা, আগ্ৰহ আৰু অভ্যাস সৃষ্টিৰ মানদণ্ডৰেহে জুখিব লাগে সাধাৰণ জ্ঞানৰ মান— ৰাষ্ট্ৰপতিৰ নাম লিখিব পৰা নোৱাৰাৰে নিশ্চয় নহয়। মুখস্থৰ মাধ্যমত সাধাৰণ জ্ঞান বিস্তাৰ কৰাৰ বাবদ আজিও ভাৰতৰ ৰাষ্ট্ৰপতি বহু স্কুলত হৈ আছে ৰাজেন্দ্ৰ প্ৰসাদ।
জীৱৰ বিকাশেই হওক অথবা ভাবৰ বিকাশেই হওক, ব্যক্তিৰ বিকাশেই হওক অথবা সমাজৰ বিকাশেই হওক, সকলো প্ৰকাৰ বিকাশৰ মাজত সদায়ে নিহিত আছে উন্মেষ আৰু উন্মাদনা, সৃষ্টি-আকাংক্ষা আৰু সৃষ্টি, সমন্বয় আৰু বৃদ্ধি। উন্মেষৰ উন্মাদনাক দায়িত্বশীল কৰিবলৈ আছে সৃষ্টি-আকাংক্ষা আৰু সৃষ্টিৰ বৃদ্ধিক সমস্যামুক্ত কৰিবলৈ আছে সমন্বয়ৰ ভাবধাৰা। অৱশ্যে, সৃষ্টি আকাংক্ষা নোহোৱাকৈও উন্মাদনাৰ মাজতে সৃষ্টি সম্ভৱপৰ। কিন্তু, তেনে সৃষ্টি সদায়ে অবাঞ্ছিত। ব্যক্তিৰ ক্ষেত্ৰত কামজ উন্মাদনাই অবৈধ আৰু অবাঞ্ছিত সন্তানৰ জন্ম যেনেদৰে দিব পাৰে, ৰাষ্ট্ৰীয় ক্ষেত্ৰত দায়িত্ব পালনৰ বাবে কৰ্মবিমুখ অভাৱ-সজাগতাজনিত উন্মাদনাই তেনেদৰে দূৰ্নীতি, বিৰোধ আৰু বিসংগতিও সৃষ্টি কৰে৷
বিকাশৰ বাবে পৰিৱৰ্তন, আনকি উন্নয়নো যথেষ্ট নহয়। তাৰ বাবে আৱশ্যক চৰিত্ৰৰ লগত কৰ্মৰ সংযোগ স্থাপন। কৰ্ম আমি কৰিব লাগিব চাৰিত্ৰিক বিকাশৰ উদ্দেশে। চাৰিত্ৰিক বিকাশৰ আদৰ্শ যদি আমাৰ কৰ্মই সৃষ্টি কৰিবলৈ অক্ষম হয়, তেন্তে আমাৰ কৰ্ম উন্নয়নকাৰক হৈও বিক্ষিপ্ত, পাৰস্পৰিক সম্পৰ্কহীন আৰু অৰ্থহীন হ’বলৈ বাধ্য। উন্নয়ন সত্বেও আমাৰ ব্যক্তিগত আৰু সামাজিক জীৱন আজি অস্থিৰ আৰু অৱসাদযুক্ত, প্ৰেৰণাহীন অথচ সমস্যাপূৰ্ণ। কিয়নো চাৰিত্ৰিক বিকাশৰ আদৰ্শৰ লগত উন্নয়ন আজিও সম্পৰ্কবৰ্জিত হৈ আছে।

উৎস

শ্ৰেণী:অসমীয়া গ্ৰন্থ
মে ৰত্নায়েকে

মে ৰত্নায়েকে (১৮৯২–১৯৮৮) এগৰাকী শ্ৰীলংকাৰ চিকিৎসক, সেই দেশৰ দ্বিতীয়গৰাকী মহিলা চিকিৎসা বিজ্ঞানৰ ছাত্ৰী আৰু ইয়াৰ প্ৰথম মহিলা চিকিৎসক হিচাপে পৰিচিত।

জীৱন

ডাঃ ৰত্নায়েকে কেণ্ডিত ছয় ভাই-ভনীৰ ভিতৰত এজনজন ডি লিভেৰাৰ ঘৰত মে ডি লিভাৰাত জন্মগ্ৰহণ কৰিছিল। শৈশৱত স্থানীয় বিদ্যালয়ত পঢ়িছিল, তাৰ পিছত কলম্বোৰ চিলন মেডিকেল কলেজত মেডিকেল স্কুললৈ গৈছিল। ১৯১৬ চনত এম ডি ডিগ্ৰী লাভ কৰাৰ পিছত জাফনাৰ আমেৰিকান মিছন হাস্পতালত কাম কৰে, তাৰ পিছত লেডী হেভলক হাস্পতাললৈ গুচি যায়। ১৯২৫ চনৰ পৰা ১৯২৭ চনলৈকে ৰয়েল ফ্ৰী হস্পিতাল ফৰ উইমেনৰ ফেলো আছিল। ১৯২৭ চনত বিবাহপাশত আবদ্ধ হোৱা ডাঃ ৰত্নায়েকেৰ তিনিটা সন্তান আছিল, এজন পুত্ৰ আৰু এগৰাকী কন্যা চিকিৎসক হৈছিল আৰু এজন পুত্ৰ চাহ খেতিয়ক হৈছিল। ১৯২৭ চনত তেওঁ লেডী হেভলক হাস্পতালত অস্ত্ৰোপচাৰ বিশেষজ্ঞ হয়। ১৯৩২ চনৰ পৰা ১৯৩৩ চনলৈকে এবছৰ ধৰি ইউনিভাৰ্চিটি অৱ এডিনবাৰ্গ মেডিকেল স্কুলৰ ফেলো আছিল। ফেল'শ্বিপৰ পিছত তেওঁ মুখ্য অস্ত্ৰোপচাৰ বিশেষজ্ঞ হিচাপে পদোন্নতি লাভ কৰে আৰু চিলন বিশ্ববিদ্যালয়ৰ চিকিৎসা বিদ্যালয়ত অধ্যাপক হিচাপে যোগদান কৰে। ১৯৩০ চনত ড° ৰত্নায়েকে কেইবাখনো আন্তঃৰাষ্ট্ৰীয় আলোচনীত স্ত্ৰীৰোগ সম্পৰ্কীয় প্ৰবন্ধ অৱদান আগবঢ়ায়।

১৯৪৩ চনত তেওঁ ব্ৰিটিছ মেডিকেল এছ'চিয়েচনৰ চিলন শাখাৰ সভানেত্ৰী নিৰ্বাচিত হয়। তেওঁৰ কেৰিয়াৰৰ বেছিভাগ সময় তেওঁ মেডিকেল উইমেনছ ইণ্টাৰনেশ্যনেল এছ'চিয়েচনৰ অংশ আছিল।

কৰ্ম

'এ কেছ অৱ একুয়াৰ্ড আৰ্ট্ৰেছিয়া অৱ দ্য ভেজিনা এণ্ড ইটচ কিউৰ বাই প্লাষ্টিক অপাৰেচন', ইণ্টাৰনেশ্যনেল জাৰ্নেল অৱ অব্ষ্টেট্ৰিক্স এণ্ড গাইনেক'লজি, আগষ্ট ১৯৩৪।
'এ কেছ অৱ ভেচিকো-ভেজিনেল ফিষ্টুলাৰ ৰিজাল্টিং ফ্ৰম চিম্পল আলচাৰেচন অৱ এ প্ৰ'লেপছ ইন এ অল্ড উইমেন', ব্ৰিটিছ জাৰ্নেল অৱ অব্ষ্টেট্ৰিক্স এণ্ড গাইনেক'লজি, আগষ্ট ১৯৩৪।
'আম্বিলিকেল ফিষ্টুলা কজড্ বাই এ পেচেণ্ট মেকেল্চ ডাইভাৰটিকুলাম, ব্ৰিটিছ জাৰ্নেল অৱ চাৰ্জাৰী, অক্টোবৰ ১৯৩৬।

তথ্য সূত্ৰ

শ্ৰেণী:চিকিৎসাবিদ
শ্ৰেণী:মৃত ব্যক্তি
শ্ৰেণী:শ্ৰীলংকাৰ ব্যক্তি
শ্ৰেণী:প্ৰথম মহিলা চিকিৎসক
ছাদিকা পাৰভিন পপি

ছাদিকা পাৰভিন পপি (বাংলা: সাদিকা পাব়ভিন পপি, জন্ম ১০ ছেপ্টেম্বৰ ১৯৭৯) তেওঁ কাৰাগাৰ (২০০৩), মেঘেৰ কোলেই ৰোদ (২০০৮) আৰু গঙ্গাযাত্ৰা (২০০৯) চলচ্চিত্ৰত অভিনয় কৰাৰ বাবে তিনিবাৰ বাংলাদেশ ৰাষ্ট্ৰীয় চলচ্চিত্ৰ বঁটাৰ অধীনত শ্ৰেষ্ঠ অভিনেত্ৰীৰ খিতাপ লাভ কৰিছে।

১৯৯০ দশকৰ আটাইতকৈ অধিক ব্যাৱসায়িক সফল চলচ্চিত্ৰসমূহৰ ভিতৰত অন্যতম কুলিৰ জৰিয়তে অভিনয় জীৱন আৰম্ভ কৰি পপিয়ে ঢালিউডৰ এগৰাকী অত্যন্ত জনপ্ৰিয় আৰু সফল অভিনেত্ৰী হিচাপে নিজক প্ৰতিষ্ঠা কৰে। এই সময়ছোৱাত তেওঁ আমাৰ ঘৰ আমাৰ বেহেশ্ত, বৰ্ষা বাদল, মিলন মালাৰ প্ৰেম, বিদ্ৰোহ চাৰিদিকে, কে মোৰ বাবা, দুজন দুজনাৰ, প্ৰাণেৰ প্ৰিয়তমা, এই মন তোমাকে দিলাম, পাহাৰাদাৰ, লাল বাদশাহ, ভালবাসাৰ ঘৰ, অনেক দিনেৰ আশা, মা যেতিয়া বিচাৰক, জীৱন চাবি, জীৱন মানেই যুদ্ধ, মনেৰ মিলন, মানুষ মানুহৰ বাবে, খাইছি তোৰে, জিদ্দি আৰু অবুঝ মনেৰ ভালোবাসা আদি বহু চলচ্চিত্ৰত অভিনয় কৰে।

২০০০ দশকতো তেওঁ সফলতা অব্যাহত ৰাখে আৰু এই সময়ছোৱাত জুৱাৰি, সেই তুফান, ওদেৰ ধোৰ, ভিলেইন, কুদ্ধে যুদ্ধ, কি জাদু কৰিলা, চূৰমাৰ, গঙ্গাযাত্ৰা, স্বামী মোৰ বেহেশ্ত, মা মোৰ বেহেশ্ত, ডাকু ৰাণী, স্বামীহাৰা সুন্দৰী, চিটি টেৰ’ৰ, বস্তিৰ ৰাণী সুৰিয়া, বিশ্ব বাটপাৰ আৰু গাৰ্মেণ্টছ কন্যা আদি চলচ্চিত্ৰত অভিনয় কৰে। ২০১৪ চনৰ পিছত তেওঁ পাৰিবাৰিক জীৱন আৰু ব্যক্তিগত কাম-কাজত মনোযোগ দিয়াৰ বাবে ঢালিউডৰপৰা ধীৰে ধীৰে আঁতৰি যায়।

প্ৰাৰম্ভিক জীৱন

পপিৰ জন্ম খুলনাত হৈছিল। তেওঁ খুলনাৰ গবৰ চাকাছস্থিত নেচনেল গাৰ্লছ স্কুলত শিক্ষাগ্ৰহণ কৰে।

১৯৯৯ চনত তেওঁ শাকিব খানৰ দ্বিতীয় চলচ্চিত্ৰ দুজন দুজনাৰত অভিনয় কৰে। তেওঁৰ অভিনয় জীৱনৰ সৰ্বোচ্চ সময়ত তেওঁ প্ৰধান অভিনেত্ৰী হিচাপে ২৫০ৰো অধিক চলচ্চিত্ৰত অভিনয় কৰে। দূৰদৰ্শনত তেওঁ নায়ক নামৰ ধাৰাবাহিকৰ জৰিয়তে আত্মপ্ৰকাশ কৰে, যিখন শ্বাহিদুল ইছলাম খান পৰিচালনা কৰিছিল। লগতে তেওঁ ৱেব ধাৰাবাহিক গাৰ্ডেন আৰু ইন্দুবালাতো অভিনয় কৰে।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
ছাৰা জোচেফ

ছাৰা জোচেফ (জন্ম ১৯৪৬) এগৰাকী ভাৰতীয় ঔপন্যাসিক আৰু মালয়ালম ভাষাৰ চুটিগল্প লেখিকা। আলহায়ুদে পেনমককাল উপন্যাসৰ বাবে কেন্দ্ৰ সাহিত্য অকাডেমী বঁটা আৰু বায়ালাৰ বঁটা লাভ কৰে। কেৰালাৰ নাৰীবাদী আন্দোলনৰ নেত্ৰী আৰু কৰ্মী সংগঠন মানুষীৰ প্ৰতিষ্ঠাপক। ২০১৪ চনত আম আদমি পাৰ্টিত যোগদান কৰি ২০১৪ চনৰ সংসদ নিৰ্বাচনত ত্ৰিছুৰ লোকসভা সমষ্টিৰপৰা প্ৰতিদ্বন্দ্বিতা কৰিছিল।

জীৱনী

ছাৰা জোচেফে ১৯৪৬ চনত কুৰিয়াচিৰাত, থ্ৰিছুৰ চহৰত, লুইছ আৰু কচুমাৰিয়মৰ ঘৰত এক ৰক্ষণশীল খ্ৰীষ্টান পৰিয়ালত জন্মগ্ৰহণ কৰে। নৱম শ্ৰেণীত অধ্যয়ন কৰি থকা অৱস্থাত ১৫ বছৰ বয়সতে তেওঁৰ বিবাহ সম্পন্ন হয়। পাছলৈ তেওঁ শিক্ষক প্ৰশিক্ষণ পাঠ্যক্ৰম সম্পূৰ্ণ কৰি বিদ্যালয় শিক্ষক হিচাপে পেছাগত জীৱন আৰম্ভ কৰে।

ছাৰা জোচেফ এগৰাকী সুপৰিচিত সমাজকৰ্মী আৰু নাৰীবাদী আন্দোলনৰ নেত্ৰী হিচাপেও পৰিচিত। আৰু ২০১৪ চনৰ লোকসভা নিৰ্বাচনত থ্ৰিছুৰ লোকসভা সমষ্টিৰপৰা প্ৰাৰ্থী হিচাপে প্ৰতিদ্বন্দ্বিতা কৰে, কিন্তু ভাৰতীয় কমিউনিষ্ট পাৰ্টিৰ চি. এন. জয়দেৱনৰ হাতত পৰাজিত হয়।

সাহিত্যিক জীৱন

তেওঁৰ সাহিত্যিক জীৱন আৰম্ভ হয় উচ্চ বিদ্যালয়ত অধ্যয়ন কৰি থকা সময়ছোৱাত। তেওঁৰ বহু কবিতা মালয়ালম সাপ্তাহিক কাকত-আলোচনীত প্ৰকাশ পাইছিল। কবি সন্মিলনত নিজ কবিতা আবৃত্তি কৰাতো তেওঁ যথেষ্ট দক্ষ আছিল, যাক ভাইলোপ্পিল্লি শ্ৰিধৰ মেনন আৰু এডাশ্সেৰি গোবিন্দন নাইৰৰ দৰে কবিয়ে প্ৰশংসা কৰিছিল।

তেওঁ এখন উপন্যাস ত্ৰয়ী প্ৰকাশ কৰিছে, যাৰ ভিতৰত আছে আলহায়ুদে পেনমক্কল, মট্টাথি আৰু অথাপ্পু। অথাপ্পু ইংৰাজীলৈ ভালছন থাম্পুৱে ওথাপ্পু: দ্য চেণ্ট অৱ দ্য আদাৰ চাইড শীৰ্ষক নামে অনুবাদ কৰিছে। তেওঁৰ উপন্যাস আলহায়ুদে পেনমক্কলৰ বাবে তেওঁ কেৰালা সাহিত্য অকাডেমী বঁটা, কেন্দ্ৰ সাহিত্য অকাডেমী বঁটা আৰু বায়ালাৰ বঁটা লাভ কৰে। এই গ্ৰন্থখনে চেৰুকাড বঁটাও লাভ কৰে।

তেওঁ ৰামায়ণ কথাকলৰ বাবে পৰিচিত, যি ৰামায়ণৰ এক পুনৰ্কথন। এই গ্ৰন্থখনৰ ইংৰাজী অনুবাদ অক্সফৰ্ড ইউনিভাৰ্চিটি প্ৰেছৰপৰা প্ৰকাশ পাইছে।

২০১১ চনত তেওঁ পাপাথাৰা নামৰ চুটিগল্প সংকলনৰ বাবে মুট্টাথু ভাৰ্কেই বঁটা লাভ কৰে। তেওঁৰ চুটিগল্পসমূহৰ ইংৰাজী অনুবাদ সংকলন মাস্কিউলিন অৱ ‘ভাৰ্জিন’ ২০১২ চনত প্ৰকাশ পায়।

তেওঁ ২০১১ চনত ঊৰু কাভল উপন্যাসৰ বাবে প্ৰথম অ’ ভি বিজয়ন সাহিত্য পুৰস্কাৰ লাভ কৰে। ২০১২ চনত তেওঁ পদ্মপ্ৰভা সাহিত্য বঁটা লাভ কৰে।

১০ অক্টোবৰ ২০১৫ তাৰিখে তেওঁ লেখকসকলৰ প্ৰতিবাদত অংশ লৈ ২০০৩ চনত লাভ কৰা সাহিত্য অকাডেমী বঁটা ঘূৰাই দিয়ে। তেওঁ কয় যে বৰ্তমান চৰকাৰৰ অধীনত ভয় আৰু স্বাধীনতাৰ অভাৱ বৃদ্ধি পাইছে আৰু লেখক হত্যাৰ ঘটনাত সাহিত্য অকাডেমীৰ নীৰৱতাক সমালোচনা কৰে।

নিৰ্বাচিত গ্ৰন্থসমূহ

চুটিগল্প

ৰক্তচন্দ্ৰন (দ্য ব্লাড-মুন)
ঊৰু কাভল

তথ্যসূত্ৰ

বাহ্যিক সংযোগ

শ্ৰেণী:কেৰালাৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:লেখিকা
আব্ৰাহাম লিংকন

আব্ৰাহাম লিঙ্কন আমেৰিকাৰ ষোড়শ ৰাষ্ট্ৰপতি আছিল। তেওঁৰ জন্ম হৈছিল ১৮০৯ চনৰ ১২ ফেব্ৰুৱাৰীৰ দিনা আমেৰিকাৰ কেনটকী অঞ্চলৰ হুযেন্সভিল নামৰ ঠাইৰ সৰু কাঠৰ ঘৰ এটাত। আব্ৰাহাম লিঙ্কনৰ দেউতাকৰ নাম আছিল টমাছ লিঙ্কন আৰু মাকৰ নাম আছিল নেঞ্চি হেংকছ। লিংকন মুখ্যতঃ স্ব-শিক্ষিত আছিল। তেওঁৰ আনুষ্ঠানিক স্কুলীয়া শিক্ষা ইণ্টাৰেণ্ট শিক্ষকসকলৰ পৰা হৈছিল। ইয়াত কেণ্টুকীত দুটা চমু কাৰ্যকাল অন্তৰ্ভুক্ত আছিল, য'ত তেওঁ পঢ়িবলৈ শিকিছিল কিন্তু সম্ভৱতঃ লিখিব নোৱাৰিছিল, সাত বছৰ বয়সত, আৰু ইণ্ডিয়ানাত, য'ত তেওঁ খেতিৰ কামৰ বাবে বিক্ষিপ্তভাৱে ১৫ বছৰ বয়সলৈ মুঠ ১২ মাহতকৈ কম সময়ৰ বাবে বিদ্যালয়লৈ গৈছিল।
মই যিহেতু দাস হ’বলৈ নোখোজো, সেয়ে প্ৰভূ হোৱাৰো আগ্ৰহ নাই।
তুমি পৃথিৱীলৈ কান্দি কান্দি আহিছিলা আৰু ওচৰ-চুবুৰীয়াই হাঁহিছিল৷ এতিয়া তুমি এনে কাম কৰিবা যাতে তুমি নিজে হাঁহি হাঁহি পৃথিৱীৰ পৰা যাব পাৰা আৰু আনে যেন তোমাৰ বাবে হিয়া ভুকুৱাই কান্দে৷
জগতত জীয়াই থাকিবলৈ প্ৰেম আৰু সাহসৰ অতি প্ৰয়োজন।

লগতে চাওক

বাৰাক অ'বামা

উৎস

লগতে চাওক

ৰয় টি বেনেট

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ৰাষ্ট্ৰপতি
শ্ৰেণী:ৰাজনীতিবিদ
শ্ৰেণী:মৃত ব্যক্তি